Augustino de Canterbury

Augustino de Canterbury (initio del seculo 6 – multo probabilemente le 26 de maio 604) esseva un monacho christian que deveniva le prime archiepiscopo de Canterbury in le anno 597. Il es considerate le "Apostolo al Angleses".

Augustino esseva prior de un monasterio in Roma quando le Papa Gregorio le Grande lo seligeva in 595 pro diriger un mission, normalmente cognoscite como le mission gregorian, a Britannia pro christianisar le rege Æthelberht e su Regno de Kent ab le paganismo anglo-saxon. Kent esseva probabilemente seligite proque Æthelberht habeva un major influentia super regnos anglo-saxones vicin, e etiam pro su matrimonio con Bertha, un princessa franc, qui on expectava que habeva un certe influentia super su marito. Ante attinger Kent, le missionarios habeva considerate de retornar, ma Gregorio los incoragiava, e in 597, Augustino attingeva le Insula de Thanet e procedeva al citate principal de Æthelberht, Canterbury.

Le rege Æthelberht se convertiva al christianismo e permitteva al missionarios de predicar liberemente, donante les terreno pro fundar un monasterio foras le muros del citate. Augustino esseva consecrate como episcopo e convertiva multes del subditos del rege, includente milles durante un baptismo in massa le Die de Natal in 597. Le papa Gregorio inviava plus missionarios in 601, insimul con litteras de encoragemento e donationes pro le ecclesias, ben que le tentativas de persuader le episcopos britannic native de submitter se al autoritate de Augustino falleva. Episcopos roman esseva stabilite in London e Rochester in 604, e un schola esseva fundate pro formar sacerdotes e missionarios anglo-saxones. Augustino etiam organisava le consecration de su successore, Laurentio de Canterbury. Le archiepiscopo probabilemente moriva in 604 e esseva tosto venerate como sancto.

Categoria:Archiepiscopos
Categoria:Episcopos byzantin del 6e seculo
Categoria:Santos christian
Categoria:Abbates del monasterio de Sancte Augustino
Categoria:Angleses de origine italian
Categoria:Fundatores de scholas e collegios anglese
Categoria:Mission gregorian
Categoria:Historia de Kent
Categoria:Missionarios catholic roman in Anglaterra
Categoria:Santos de Kent
Categoria:Santos italian medieval
Categoria:Clero anglese
Categoria:Clero christian
Categoria:Episcopos anglese
Categoria:Santos anglican